Diari Oficial de la Generalitat Valenciana


Sumari del DOGV 8909, del 21-09-2020 (2020/7540)

RESOLUCIÓ de 14 de setembre de 2020, de la Direcció General de Modernització i Relacions amb l'Administració de Justícia, per la qual es publica la relació de places desertes corresponents a l'àmbit de la Comunitat Valenciana que s'ofereixen als aspirants que han superat el procés selectiu per a l'ingrés, pel sistema general d'accés per promoció interna, en el cos de tramitació processal i administrativa, convocat per l'Ordre JUS/404/2019, de 21 de març.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8909

Data del DOGV
:   21-09-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/7540


Data del document
:   14-09-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 14 de setembre de 2020, de la Direcció General de Modernització i Relacions amb l'Administració de Justícia, per la qual es publica la relació de places desertes corresponents a l'àmbit de la Comunitat Valenciana que s'ofereixen als aspirants que han superat el procés selectiu per a l'ingrés, pel sistema general d'accés per promoció interna, en el cos de tramitació processal i administrativa, convocat per l'Ordre JUS/404/2019, de 21 de març. [2020/7540]  
De conformitat amb el que s'estableix en la base denovena de l'Ordre JUS/291/2019, de 4 de març (Boletín Oficial del Estado de 15 de març), per la qual s'estableixen les bases comunes que regiran els processos selectius per a ingrés o accés als cossos de funcionaris al servei de l'Administració de justícia, i en la base 8.1.a de l'Ordre JUS/404/2019, de 21 de març (Boletín Oficial del Estado de 8 d'abril), per la qual es convoca el procés selectiu per a ingrés pel sistema general d'accés per promoció interna en el cos de tramitació processal i administrativa de l'Administració de justícia, es resol:  
  
  
Primer  
Fer pública la relació de places desertes en l'àmbit territorial de la Comunitat Valenciana (annex I), que s'ofereixen als aspirants que han superat el procés selectiu per a ingrés pel sistema general d'accés per promoció interna en el cos de tramitació processal i administrativa convocat per Ordre JUS/404/2019, de 21 de març.  
  
  
Segon  
Les sol·licituds de destinació dels aspirants d'aquest àmbit es presentaran en el Registre general de la Conselleria de Justícia, Interior i Administració Pública, Ciutat Administrativa 9 d'Octubre, carrer de la Democràcia, 77, 46930 València; alternativament podran presentar-se en la Direcció Territorial de Justícia d'Alacant, rambla de Méndez Núñez, 41, 03613 Alacant o en la Direcció Territorial de Justícia de Castelló, carrer Major, 78, 12415 Castelló de la Plana o, per qualsevol dels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques (Boletín Oficial del Estado del dia 2 d'octubre), en el termini de vint dies naturals comptats a partir de la publicació de la relació definitiva d'aprovats en el Boletín Oficial del Estado, segons el que s'estableix en la base 8.1.a de les convocatòries dels processos selectius esmentades anteriorment.  
  
Tercer  
Les sol·licituds es formalitzaran segons el model que apareix com a annex II d'aquesta ordre, d'acord amb les instruccions següents:  
En el model d'instància podran indicar-se fins al màxim de les places oferides, assenyalant la descripció de la unitat, la funció, la localitat i la província.  
En cas que no els corresponga cap de les destinacions especificades d'aquesta manera, per no sol·licitar un nombre suficient de places, se seguirà l'ordre de preferència per províncies que els interessats indiquen en el model de sol·licitud.  
Dins de cada província, les destinacions seran adjudicades per l'ordre següent:  
1. Tribunal Suprem i òrgans centrals.  
2. Tribunals superiors de Justícia.  
3. Audiències provincials.  
4. Fiscalies.  
5. Relacions de llocs de treball de l'oficina judicial en la capital de província on estiga implantada.  
6. Instituts de Medicina Legal.  
7. Deganats i serveis comuns.  
8. Jutjats d'Instrucció.  
9. Jutjats penals.  
10. Jutjats de Vigilància Penitenciària.  
11. Jutjats de Violència sobre la Dona.  
12. Jutjats de Primera Instància.  
13. Jutjats mercantils.  
14. Jutjats contenciosos administratius.  
15. Jutjats socials.  
16. Jutjats de Primera Instància i Instrucció.  
17. Jutjats de Menors.  
18. Jutjats de Pau.  
19. Relacions de llocs de treball de l'oficina judicial en la localitat on estiga implantada.  
  
Quart  
Es procedirà a l'adjudicació de destinacions segons l'ordre obtingut en tot el procés selectiu.  
  
Cinqué  
Cap aspirant podrà anul·lar ni modificar la seua sol·licitud una vegada acabat el termini de presentació d'aquestes.  
  
Sisé  
Si no formula la sol·licitud de places o no li'n correspon cap de les sol·licitades, es procedirà a destinar-lo, amb caràcter forçós, a qualsevol de les places no adjudicades.  
  
Seté  
L'adjudicació de les destinacions es farà amb caràcter forçós, d'acord amb l'ordre de puntuació obtingut en les proves selectives en l'àmbit de la península i Balears.  
  
Huité  
Les destinacions adjudicades tindran caràcter definitiu equivalent, amb caràcter general, als obtinguts per concurs, sense que puguen participar-hi fins que no hagen transcorregut dos anys des de la data de la resolució en la qual se'ls adjudique destinació definitiva. Per al còmput dels dos anys s'ajustarà al que s'estableix en el paràgraf segon de l'article 529.3 de la Llei orgànica 6/1985, d'1 de juliol, del poder judicial.  
  
Contra aquesta resolució podrà interposar-se un recurs potestatiu de reposició en el termini d'un mes davant de la Direcció General de Modernització i Relacions amb l'Administració de Justícia, o un recurs contenciós administratiu davant els jutjats centrals contenciosos administratius en el termini de dos mesos a partir de l'endemà de ser publicada.  
  
València, 14 de setembre de 2020.- La Direcció General de Modernització i Relacions amb l'Administració de Justícia, p. s. (R 10.08.2020), el director general de Reformes Democràtiques i Accés a la Justícia, p. a., el director general de Funció Pública: David Alfonso Jarque.